PULKON MAMMAT JA PAPAT RY 31.1.2024

VUOSIKOKOUS

Paikka: Pulkonkosken koulu

Aika: Keskiviikko 31.1.2024 alkaen klo 18.00

Läsnä: Jarmo Räisänen, Tiina Hujanen, Mika Hujanen, Sirpa Hokkanen, Terhi Halonen, Kirsi Raatikainen, Mari Hyvärinen, Anna-Liisa Määttä, Marjaana Paldanius sekä Minna Kekäläinen (Kuopion Vanhemmat ry).

1. KOKOUKSEN AVAUS

Johtokunnan puheenjohtaja Jarmo Räisänen avasi kokouksen klo 18.

1. KOKOUKSEN LAILLISUUS JA PÄÄTÖSVALTAISUUS

Kokouskutsu on lähetetty viikkoa ennen kokousta ja läsnä oli myös johtokunnan ulkopuolisia osallistujia. Kokous todettiin lailliseksi ja päätösvaltaiseksi.

1. ESITYSLISTAN HYVÄKSYMINEN

Esityslista hyväksyttiin.

1. VALITAAN KOKOUKSELLE PUHEENJOHTAJA, SIHTEERI SEKÄ KAKSI PÖYTÄKIRJANTARKASTAJAA JA ÄÄNTENLASKIJAA

Kokouksen puheenjohtajaksi ehdotettiin, kannatettiin ja valittiin Mika Hujanen. Sihteeriksi ehdotettiin, kannatettiin ja valittiin Terhi Halonen. Pöytäkirjantarkastajiksi/ääntenlaskijoiksi ehdotettiin, kannatettiin ja valittiin Tiina Hujanen ja Mari Hyvärinen.

1. YHDISTYKSEN TOIMINTAKERTOMUS 2022-2023 JA SEN HYVÄKSYMINEN/HYLKÄÄMINEN

Johtokunnan puheenjohtaja Jarmo Räisänen esitteli toimintakertomuksen. Toimintakertomus hyväksyttiin.

1. TILIKAUDEN 2022-2023 TILINPÄÄTÖKSEN JA TOIMINNANTARKASTAJAN KERTOMUKSEN KÄSITTELY

Jarmo Räisänen esitteli toiminnantarkastajan kertomuksen ja tilinpäätöksen. Keskusteltiin kannatusmaksuista, jotka kyseisenä tilikautena koostuivat pankin avustuksesta. Huomioitiin myös arpajaisten ja säkkikeräyksen hyvä tuotto.

1. TILINPÄÄTÖKSEN HYVÄKSYMINEN/HYLKÄÄMINEN JA VASTUUVAPAUDEN MYÖNTÄMINEN/MYÖNTÄMÄTTÄ JÄTTÄMINEN TILIKAUDELLE 2022-2023

Tilinpäätös hyväksyttiin ja johtokunnalle myönnettiin vastuuvapaus tilikaudelle 2022-2023.

1. VALITAAN UUDET JOHTOKUNNAN JÄSENET SEKÄ MYÖNNETÄÄN EROT

Myönnettiin erot Maria Östman-Koistiselle ja Sonja Roivaiselle. Uudeksi jäseniksi ehdotettiin Maria Hyväristä ja Mika Hujasta. He saivat kannatusta, joten heidät valittiin.

1. VALITAAN TOIMINNANTARKASTAJA

Jussi Väänänen lupautui jatkamaan toiminnantarkastajana, joten hänet valittiin. Jatkossa hänelle valitaan myös varahenkilö.

1. ESITETÄÄN TOIMINTASUUNNITELMA JA TALOUSARVIO 2023-2024 JA NIIDEN VAHVISTAMINEN

Osa suunnitelluista asioista on jo toteutunut. Keskusteltiin lähestyvän Kalevalanpäivän juhlan järjestelyistä. Vanhempainyhdistys järjestää kahvituksen, mutta oppilaat leipovat ainakin makean tarjottavan, mahdollisesti suolaisenkin. Leivontapäivään/-päiviin tarvittaisiin apukäsiä oppilaisen vanhemmista. Järjestelyjä tarkennetaan lähempänä. Disco pidetään talviloman jälkeen.

Talousarvioesitys on 23.11.2023 tilanteen mukainen ja se päivitetään kokouksen päivämäärälle. Toimintasuunnitelma vahvistetaan ja talousarvio vahvistetaan em. muutoksella.

1. YHDISTYKSEN SÄÄNTÖJEN PÄIVITTÄMINEN

Vanhempainliitto on päivittänyt vanhempainyhdistysten mallisäännöt. Pulkon Mammojen ja Pappojen nykyiset säännöt ovat hyvin vanhat ja ne olisi hyvä ajanmukaistaa. Säännöt päätettiin päivittää. Kustannukset ovat 50 euroa.

Tässä yhteydessä kävi ilmi, että yhdistykseltä puuttuu jäsenrekisteri. Meillä on ollut käsitys, että oppilaiden vanhemmat ovat automaattisesti jäseniä. Näin ei kuitenkaan ole, vaan vanhempien täytyy hakeutua jäseniksi, jonka jälkeen heidät hyväksytään ja heistä muodostuu jäsenrekisteri. Kyseeseen voi tulla myös jäsenmaksu. Jäsenmaksuksi ehdotettiin 5 euroa per vanhempi. Summasta keskusteltiin, mutta päätettiin, että jäsenmaksu on 5 euroa/vanhempi. Jäsenrekisteriä pidetään Yhdistysavaimen järjestelmän kautta ja siihen tarvitaan tietosuojaseloste.

1. ALUEYHDISTYKSEN ESITTÄYTYMINEN JA JÄSENEKSI HAKEMINEN

Minna Kekäläinen esitteli Kuopion Vanhemmat ry:n toimintaa. Siihen kuuluu suurin osa kuopiolaisista vanhempainyhdistyksistä eli 26 jäsenyhdistystä ja lisäksi kaksi henkilöjäsentä. Toimintaan kuuluu vanhempien verkostoituminen, esim. toiminnantarkastajarinki, yhdistysten auttaminen erinäisissä asioissa, keskusteluyhteys, kokoontumiset eli PJ-illat. Alueyhdistys toimii äänitorvena vaikuttamassa päätöksenteossa ja sillä on yhteys Kuopion opiskelujohtoon. Yhdistys ottaa kantaa vanhempia puhuttaneisiin asioihin ilmiötasolla, kuten kouluruokailuun, koulurakennuksiin ym. Yhdistys järjestää tapahtumia vanhempien toimijoille ja muille kiinnostuneille, kouluille, rehtoreille ym.

Alueyhdistyksen jäseneksi voi hakea verkkosivuilla olevan lomakkeen kautta. Yhdistykseen hakemista ehdotettiin ja ehdotus sai kannatusta. Haemme siis jäseneksi.

Sirpa Hokkanen lähtee mukaan alueyhdistyksen WhatsApp -rinkiin.

1. LEIRIKOULUN JÄRJESTÄMINEN SYKSYLLÄ 2024

Marjaana on varannut Metsäkartanolta kolme mökkiä 11. – 13.9. Mukaan tarvitaan vähintään yksi naisvalvoja. Aktiviteettitoiveita on kyselty oppilailta . Hinta on 61 euroa per hlö/yö oppilailta plus yhdeltä aikuiselta sekä lisälounas lähtöpäivänä 9 €/hlö. Lisäksi aktiviteetit sen mukaan, mitä tilataan. Marjaana on laskenut raa’an hinta-arvion sisältäen pienten päivän ja lisälounaat, 2204 euroa plus kyyti. Lienee varattava tähän 2500 € plus matkat. Tähän voidaan hakea koulun ateriatukea, koska ko. päivinä ei tarvitse tilata kaikille lounaita. Kun Marjaana on saanut tarjouksen kyydeistä ja aktiviteettien kustannukset ovat tarkentuneet, pidämme palaverin ja mietimme mahdollisen avustuksen hakemista esim. Pitäjäraadilta sekä vapaaehtoista omavastuuta.

1. KOULUN AJANKOHTAISET ASIAT

12.2. on Käärmelahden koululla esitys, johon srk kustantaa kuljetuksen. 26.2. koululla vierailee kaksi henkilöä Turvataito-hankkeesta. 19.3. on Maaninkajärven koululla liikuntapäivä. Rehtori on kutsunut 21.3. Marjut Lindholm-Holopaisen pitämään oppitunnin liittyen kiusaamisen ehkäisyyn. Samana iltana on vanhempainilta asian tiimoilta. 3.4. kaupungin hanketyöntekijät tulevat puhumaan kaveritaidoista ja itsetunnosta. Huhtikuussa vk 17 on Rauhan viikko, jossa srk on mukana. 6.5. valokuvaus ja 7.5. yläkouluun tutustuminen ja tulevien ykkösluokkalaisten tutustuminen. Viimeisellä kouluviikolla 2. – 4. luokkalaisten uinnit. Virisi ajatus, voisiko muiden luokkien oppilaat päästä samalla kyydillä esim. museoon.

Koulu tarvitsisi kahteen kanteleeseen kielet ja mikrofonitelineen. Sovittiin, että vanhempainyhdistys hankkii ne.

1. MUUT ASIAT

Yhteistyötä Käärmelahden ja Maaninkajärven koulujen vanhempainyhdistysten kanssa koetetaan viritellä.

Pedanetiin tulee vanhempainyhdistykselle oma kohta, johon tulee johtokunnan jäsenten nimet, kun ensin on kysytty kaikilta lupa, sekä kokouspöytäkirjat.

Wilmaan laaditaan viesti, johon tiivistetään kokouksen asiat, kerrotaan jäseneksi liittymisestä ja kysytään, löytyisikö vanhemmista vapaaehtoisia avustamaan koululle leivottaessa tarjoamisia Kalevalanpäivän juhlaan.

1. KOKOUKSEN PÄÄTTÄMINEN

Puheenjohtaja päätti kokouksen klo 20.20.

Maaningalla 31.1.2024

Jarmo Räisänen Terhi Halonen

puheenjohtaja sihteeri

Tiina Hujanen Mari Hyvärinen

pöytäkirjantarkastaja pöytäkirjantarkastaja